# Den Europæiske Unions L 1/2016

| | ISSN 1977-0634 |
| --- | --- |
| Den Europæiske Unions
  Tidende | L 1 |
| | |
| Dansk udgave | Retsforskrifter | 59. årgang5. januar 2016 |

ISSN 1977-0634

Den Europæiske Unions

Tidende

L 1

Dansk udgave

Retsforskrifter

59. årgang5. januar 2016

---

| Indhold | | II   Ikke-lovgivningsmæssige retsakter | Side |
| --- | --- | --- | --- |
| | | FORORDNINGER |
| | | Kommissionens gennemførelsesforordning (EU) 2016/2 af 4. januar 2016 om faste importværdier med henblik på fastsættelse af indgangsprisen for visse frugter og grøntsager | 1 |
| | | AFGØRELSER |
| | * | Den Europæiske Centralbanks afgørelse (EU) 2016/3 af 18. november 2015 om fastsættelse af principper for at give feedback vedrørende de opgaver som de kompetente nationale myndigheders underkoordinatorer udfører i de fælles tilsynsteam i Den Fælles Tilsynsmekanisme (ECB/2015/36) | 4 |

Indhold

II   Ikke-lovgivningsmæssige retsakter

Side

FORORDNINGER

Kommissionens gennemførelsesforordning (EU) 2016/2 af 4. januar 2016 om faste importværdier med henblik på fastsættelse af indgangsprisen for visse frugter og grøntsager

1

AFGØRELSER

*

Den Europæiske Centralbanks afgørelse (EU) 2016/3 af 18. november 2015 om fastsættelse af principper for at give feedback vedrørende de opgaver som de kompetente nationale myndigheders underkoordinatorer udfører i de fælles tilsynsteam i Den Fælles Tilsynsmekanisme (ECB/2015/36)

4

| DA | De akter, hvis titel er trykt med magre typer, er løbende retsakter inden for rammerne af landbrugspolitikken og har normalt en begrænset gyldighedsperiode.
  Titlen på alle øvrige akter er trykt med fede typer efter en asterisk. |
| --- | --- |

DA

De akter, hvis titel er trykt med magre typer, er løbende retsakter inden for rammerne af landbrugspolitikken og har normalt en begrænset gyldighedsperiode.

Titlen på alle øvrige akter er trykt med fede typer efter en asterisk.

---

II Ikke-lovgivningsmæssige retsakter

FORORDNINGER

| 5.1.2016 | DA | Den Europæiske Unions Tidende | L 1/1 |
| --- | --- | --- | --- |

5.1.2016

DA

Den Europæiske Unions Tidende

L 1/1

---

KOMMISSIONENS GENNEMFØRELSESFORORDNING (EU) 2016/2

af 4. januar 2016

om faste importværdier med henblik på fastsættelse af indgangsprisen for visse frugter og grøntsager

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),

under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og

ud fra følgende betragtninger:

| (1) | Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning. |
| --- | --- |

(1)

Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

| (2) | Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende — |
| --- | --- |

(2)

Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

VEDTAGET DENNE FORORDNING:

Artikel 1

De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. januar 2016.

På Kommissionens vegne

For formanden

Jerzy PLEWA

Generaldirektør for landbrug og udvikling af landdistrikter

---

(1)  
  EUT L 347 af 20.12.2013, s. 671.

1

(2)  
  EUT L 157 af 15.6.2011, s. 1.

2

---

BILAG

Faste importværdier med henblik på fastsættelse af indgangsprisen for visse frugter og grøntsager

| (EUR/100 kg) |
| --- |
| KN-kode | Tredjelandskode (1) | Fast importværdi |
| 0702 00 00 | MA | 92,0 |
| ZZ | 92,0 |
| 0707 00 05 | MA | 88,9 |
| ZZ | 88,9 |
| 0709 93 10 | MA | 36,1 |
| ZZ | 36,1 |
| 0805 10 20 | EG | 48,7 |
| ZA | 74,1 |
| ZZ | 61,4 |
| 0805 20 10 | MA | 69,2 |
| ZZ | 69,2 |
| 0805 20 30 , 0805 20 50 , 0805 20 70 , 0805 20 90 | TR | 86,4 |
| ZZ | 86,4 |
| 0805 50 10 | TR | 96,9 |
| ZZ | 96,9 |
| 0808 10 80 | CL | 85,7 |
| US | 154,1 |
| ZZ | 119,9 |

(EUR/100 kg)

KN-kode

Tredjelandskode (1)

Fast importværdi

0702 00 00

MA

92,0

ZZ

92,0

0707 00 05

MA

88,9

ZZ

88,9

0709 93 10

MA

36,1

ZZ

36,1

0805 10 20

EG

48,7

ZA

74,1

ZZ

61,4

0805 20 10

MA

69,2

ZZ

69,2

0805 20 30 , 0805 20 50 , 0805 20 70 , 0805 20 90

TR

86,4

ZZ

86,4

0805 50 10

TR

96,9

ZZ

96,9

0808 10 80

CL

85,7

US

154,1

ZZ

119,9

---

(1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.

---

AFGØRELSER

| 5.1.2016 | DA | Den Europæiske Unions Tidende | L 1/4 |
| --- | --- | --- | --- |

5.1.2016

DA

Den Europæiske Unions Tidende

L 1/4

---

DEN EUROPÆISKE CENTRALBANKS AFGØRELSE (EU) 2016/3

af 18. november 2015

om fastsættelse af principper for at give feedback vedrørende de opgaver som de kompetente nationale myndigheders underkoordinatorer udfører i de fælles tilsynsteam i Den Fælles Tilsynsmekanisme (ECB/2015/36)

STYRELSESRÅDET FOR DEN EUROPÆISKE CENTRALBANK HAR —

under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 6, stk. 1, og 7, og

ud fra følgende betragtninger:

| (1) | I henhold til artikel 6, stk. 1, i forordning (EU) nr. 1024/2013 (herefter »SSM-forordningen«) er Den Europæiske Centralbank (ECB) ansvarlig for Den Fælles Tilsynsmekanismes (Single Supervisory Mechanism, SSM) effektive og konsekvente virkemåde. Yderst motiveret, veluddannet og upartisk personale er ifølge SSM-forordningens betragtning 79 af afgørende betydning for et effektivt tilsyn. |
| --- | --- |

(1)

I henhold til artikel 6, stk. 1, i forordning (EU) nr. 1024/2013 (herefter »SSM-forordningen«) er Den Europæiske Centralbank (ECB) ansvarlig for Den Fælles Tilsynsmekanismes (Single Supervisory Mechanism, SSM) effektive og konsekvente virkemåde. Yderst motiveret, veluddannet og upartisk personale er ifølge SSM-forordningens betragtning 79 af afgørende betydning for et effektivt tilsyn.

| (2) | I overensstemmelse med artikel 3-6 i Den Europæiske Centralbanks forordning (EU) nr. 468/2014 (2) (herefter »SSM-rammeforordningen«) er ECB ansvarlig for at nedsætte de fælles tilsynsteam (joint supervisory teams, JST), der skal sammensættes af medarbejdere fra ECB og de kompetente nationale myndigheder. Koordinatoren for det fælles tilsynsteam, skal, bistået af underkoordinator(er) fra de kompetente nationale myndigheder, stå for koordineringen af det fælles tilsynsteams arbejde. |
| --- | --- |

(2)

I overensstemmelse med artikel 3-6 i Den Europæiske Centralbanks forordning (EU) nr. 468/2014 (2) (herefter »SSM-rammeforordningen«) er ECB ansvarlig for at nedsætte de fælles tilsynsteam (joint supervisory teams, JST), der skal sammensættes af medarbejdere fra ECB og de kompetente nationale myndigheder. Koordinatoren for det fælles tilsynsteam, skal, bistået af underkoordinator(er) fra de kompetente nationale myndigheder, stå for koordineringen af det fælles tilsynsteams arbejde.

| (3) | Da underkoordinatorerne fra de kompetente nationale myndigheder spiller en vigtig rolle i forbindelse med koordineringen af de medlemmer af det fælles tilsynsteam, der kommer fra de respektive kompetente nationale myndigheder, er det nødvendigt og hensigtsmæssigt at indføre en ensartet procedure for at give feedback vedrørende de opgaver, som underkoordinatorerne udfører i de fælles tilsynsteams. I forbindelse med en løbende forbedring af den måde hvorpå underkoordinatorerne fra de kompetente nationale myndigheder udfører deres opgaver, skal den feedback, der gives vedrørende udførelsen af opgaver i Den Fælles Tilsynsmekanisme, sikre, at de fælles tilsynsteam fungerer korrekt. Feedback vedrørende udførelsen af opgaver i Den Fælles Tilsynsmekanisme skal indledningsvis gives i et tidsbegrænset forsøg. På grundlag af erfaringerne fra forsøget vil en mere omfattende måde at give feedback på blive overvejet. De kompetente nationale myndigheder og ECB er eneansvarlige for evalueringen af deres medarbejdere. De kompetente nationale myndigheder kan anvende den feedback, der gives i overensstemmelse med denne afgørelse, i den daglige ledelse af deres medarbejdere, og feedbacken kan udgøre et input i de kompetente nationale myndigheders interne evalueringssystemer, såfremt dette er tilladt i henhold til national lovgivning. |
| --- | --- |

(3)

Da underkoordinatorerne fra de kompetente nationale myndigheder spiller en vigtig rolle i forbindelse med koordineringen af de medlemmer af det fælles tilsynsteam, der kommer fra de respektive kompetente nationale myndigheder, er det nødvendigt og hensigtsmæssigt at indføre en ensartet procedure for at give feedback vedrørende de opgaver, som underkoordinatorerne udfører i de fælles tilsynsteams. I forbindelse med en løbende forbedring af den måde hvorpå underkoordinatorerne fra de kompetente nationale myndigheder udfører deres opgaver, skal den feedback, der gives vedrørende udførelsen af opgaver i Den Fælles Tilsynsmekanisme, sikre, at de fælles tilsynsteam fungerer korrekt. Feedback vedrørende udførelsen af opgaver i Den Fælles Tilsynsmekanisme skal indledningsvis gives i et tidsbegrænset forsøg. På grundlag af erfaringerne fra forsøget vil en mere omfattende måde at give feedback på blive overvejet. De kompetente nationale myndigheder og ECB er eneansvarlige for evalueringen af deres medarbejdere. De kompetente nationale myndigheder kan anvende den feedback, der gives i overensstemmelse med denne afgørelse, i den daglige ledelse af deres medarbejdere, og feedbacken kan udgøre et input i de kompetente nationale myndigheders interne evalueringssystemer, såfremt dette er tilladt i henhold til national lovgivning.

| (4) | Idet det anerkendes at feedback er nødvendig i forbindelse med ledelsen af de fælles tilsynsteams, har Den Europæiske Tilsynsførende for Databeskyttelse godkendt mekanismen til at give feedback om udførelsen af opgaver i Den Fælles Tilsynsmekanisme, under den betingelse at den præcise udførelse af mekanismen defineres i et retligt instrument, der vedtages på det rette niveau, — |
| --- | --- |

(4)

Idet det anerkendes at feedback er nødvendig i forbindelse med ledelsen af de fælles tilsynsteams, har Den Europæiske Tilsynsførende for Databeskyttelse godkendt mekanismen til at give feedback om udførelsen af opgaver i Den Fælles Tilsynsmekanisme, under den betingelse at den præcise udførelse af mekanismen defineres i et retligt instrument, der vedtages på det rette niveau, —

VEDTAGET DENNE AFGØRELSE:

Artikel 1

Definitioner

Med henblik på denne afgørelse finder definitionerne i artikel 2 i SSM-forordningen og artikel 2 i SSM-rammeforordningen anvendelse.

Artikel 2

Feedback om udførelsen af opgaver i Den Fælles Tilsynsmekanisme

1.   Med forbehold af og i overensstemmelse med principperne i bilag I modtager underkoordinatorerne fra de kompetente nationale myndigheder i de fælles tilsynsteam feedback om udførelsen af deres og teamets opgaver.

2.   Efter hovedopgaverne og -målene for underkoordinatorerne fra de kompetente nationale myndigheder er blevet fastsat, skal der gives feedback for den feedbackperiode, der begynder på dagen for denne afgørelses ikrafttræden, jf. artikel 3, og slutter den 29. februar 2016.

Artikel 3

Ikrafttrædelse

Denne afgørelse træder i kraft den 20. november 2015.

Udfærdiget i Frankfurt am Main, den 18. november 2015.

For ECB's Styrelsesråd

Mario DRAGHI

Formand for ECB

---

(1)  
  EUT L 287 af 29.10.2013 s. 63.

1

(2)  Den Europæiske Centralbanks forordning (EU) nr. 468/2014 af 16. april 2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (EUT L 141 af 14.5.2014, s. 1).

2

---

BILAG I

Principper for at give feedback vedrørende de opgaver som de kompetente nationale myndigheders underkoordinatorer udfører i de fælles tilsynsteam i Den Fælles Tilsynsmekanisme

(Feedback på udførelsen af opgaver i Den Fælles Tilsynsmekanisme)

Princip 1

Omfang af feedback på udførelsen af opgaver i Den Fælles Tilsynsmekanisme

Underkoordinatorer fra de kompetente nationale myndigheder i de fælles tilsynsteam skal modtage feedback vedrørende udførelsen af deres opgaver i Den Fælles Tilsynsmekanisme, forudsat at deres arbejde i et fælles tilsynsteam svarer til mindst 25 % af en fuldtidsstilling, som defineret i den relevante kompetente nationale myndigheds ansættelsesregler.

Princip 2

Formål med feedback på udførelsen af opgaver i Den Fælles Tilsynsmekanisme

For at sikre og forbedre Den Fælles Tilsynsmekanismes funktionsmåde som helhed skal der i den feedback, der gives på udførelsen af opgaver i Den Fælles Tilsynsmekanisme, foretages en vurdering af, hvordan underkoordinatorerne fra de kompetente nationale myndigheder udfører deres opgaver med henblik på yderligere at fremme deres forståelse af de mål og kompetencer der er fælles for i Den Fælles Tilsynsmekanisme for derved at fremme motivationen blandt teammedlemmerne.

Princip 3

Proceduren for feedback på udførelsen af opgaver i Den Fælles Tilsynsmekanisme for underkoordinatorer fra de kompetente nationale myndigheder

| 1. | Ved feedbackperiodens start skal koordinatoren for det fælles tilsynsteam efter samråd med underkoordinatoren fra den kompetente nationale myndighed i det fælles tilsynsteam fastsætte hovedopgaverne og -målene for underkoordinatoren, jf. Princip 1. Hovedopgaverne og -målene registreres i feedbackformularen. |
| --- | --- |

1.

| 2. | Koordinatoren for det fælles tilsynsteam skal give hver underkoordinator fra den kompetente nationale myndighed nævnt i Princip 1 løbende vejledning og uformel feedback i hele feedbackperioden. Når feedbackperioden er afsluttet, skal koordinatoren for det fælles tilsynsteam give hver underkoordinator feedback for hele perioden både mundtligt og skriftligt i feedbackformularen. |
| --- | --- |

2.

| 3. | I forbindelse med den løbende feedback og feedback for hele perioden skal der både tages højde for de hovedopgaver og -mål for underkoordinatoren fra den kompetente nationale myndighed, som er blevet registreret i feedbackformularen, og for kompetencerne i bilag II samt teamets bidrag til det fælles tilsynsteams overordnede funktion. |
| --- | --- |

3.

Princip 4

Adgang til feedback vedrørende udførelsen af opgaver i Den Fælles Tilsynsmekanisme

| 1. | Den relevante kompetente nationale myndighed kan gives adgang til og anvende feedback for hele perioden vedrørende underkoordinatorerne i det pågældende fælles tilsynsteam med henblik på at fremme myndighedens regelmæssige ledelse af sine medarbejdere, såfremt dette er tilladt i henhold til gældende national lovgivning. |
| --- | --- |

1.

| 2. | De kompetente nationale myndigheder kan vælge at anvende feedback vedrørende udførelsen af opgaver i Den Fælles Tilsynsmekanisme som yderligere input i deres interne evalueringssystemer, såfremt dette er tilladt i henhold til gældende nationale lovgivning. |
| --- | --- |

2.

| 3. | Adgang til feedback vedrørende udførelsen af opgaver i Den Fælles Tilsynsmekanisme, herunder overførelsen heraf, gives til de kompetente nationale myndigheder i overensstemmelse med artikel 8, litra a), i Europa-Parlamentets og Rådets forordning (EF) nr. 45/2001 (1). |
| --- | --- |

3.

Princip 5

Beskyttelse af personoplysninger der behandles i forbindelse med feedback på udførelsen af opgaver i Den Fælles Tilsynsmekanisme

| 1. | ECB behandler oplysninger i forbindelse med feedback på udførelsen af opgaver i Den Fælles Tilsynsmekanisme i overensstemmelse med forordning (EF) nr. 45/2001. |
| --- | --- |

1.

| 2. | Oplysninger i forbindelse med feedback anvendes udelukkende til de formål, der er beskrevet i Princip 2 og 4, og oplysningerne gemmes i maksimalt fem år. |
| --- | --- |

2.

---

(1)  Europa-Parlamentet og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

---

BILAG II

LISTE OVER KOMPETENCER I FORBINDELSE MED ARBEJDE I DEN FÆLLES TILSYNSMEKANISME

Faglig viden
  : Har kendskab til tilsynspolitikker, metoder og regler, særligt i forbindelse med Den Fælles Tilsynsmekanisme, samt til finansielle institutters virkemåde. Holder sig opdateret om udviklingen inden for disse emner og anvender sin viden inden for de relevante arbejdsområder.

Kommunikation
  : Formidler tydeligt og præcist information til grupper eller individer, enten mundtligt eller skriftligt, for at sikre, at de har forstået informationerne og budskabet. Lytter til og besvarer andre på en hensigtsmæssig måde.

Samarbejde
  : Opbygger og vedligeholder løbende samarbejde med kollegaer for at realisere teamets europæiske mål. Oparbejder og vedligeholder effektive forbindelser til andre for at fremme og støtte teamarbejde. Deler proaktivt data, oplysninger og viden med teamet.

Vilje til at realisere mål
  : Udfører opgaver ihærdigt og vedholdende, søger positive løsninger og er i stand til at tilpasse egen tilgang til opgaverne med henblik på at opnå et vellykket resultat.

Dømmekraft og indgriben
  : Analyserer og vurderer situationer, data og oplysninger for at kunne udarbejde passende strategier, planer og politikker. Er i stand til om nødvendigt at forstå og formulere de forskellige og modstående syn på et bestemt emne, kan justere sin tilgang til et emne efterhånden som en situation ændrer sig, overvejer problemer fra en ny vinkel og arbejder videre på tankegange eller løsninger som andre har foreslået. Forsøger at forstå spørgsmål fuldtud før en anbefaling fremsættes eller en konklusion træffes, indsamler samtidig om nødvendigt fyldestgørende og præcise oplysninger, foretager en solid vurdering ved respektfuldt at stille en række dybdegående spørgsmål og er løbende opmærksom på eventuelle nye spørgsmål og oplysninger.

Opmærksom og fremadskuende
  : Søger ud over egen rolle for at forstå den bredere sammenhæng i forbindelse med udførelsen af sine opgaver ved at have en god forståelse af de forskellige funktioner/områder, ved at udvise forståelse for forskellige kulturelle sammenhænge og synspunkter og ved at vurdere den virkning egne beslutninger kan have på andre. Er fremadskuende og foregriber fremtidige muligheder og problemer, handler for at skabe muligheder eller undgå fremtidige problemer.

Objektivitet, integritet og uafhængighed
  : Handler uafhængigt og objektivt i EU's interesse og på grundlag af Den Fælles Tilsynsmekanismes professionelle standarder, vurderer omstændigheder for at kunne danne sig et fuldstændigt og realistisk billede af en situation. Bestræber sig på at reducere eller fjerne fordomme og subjektive vurderinger ved at anvende kontrollerbare data og fakta.

Leder teams i Den Fælles Tilsynsmekanisme (kun relevant for ledere)
  : Leder (virtuelle/fjerne) teams og fører dem frem mod teamets mål. Koordinerer teamaktiviteter på tværs af grænser ved at give instrukser og ved at anvende teamets kompetencer og mangfoldighed på den mest effektive måde. Arbejder på at reducere og håndtere uklarheder og finder nye måder at give instrukser og levere resultater på selv under uklare omstændigheder.

---